Κάνοντας κράτηση τελευταίας στιγμής λόγω των συνθηκών, κλείσαμε ό,τι είχε μείνει διαθέσιμο. Τελικά υπήρξαμε πολύ τυχεροί, γιατί το σπίτι και ο οικοδεσπότης προσέφεραν όσα θα θέλαμε, και ακόμα παραπάνω: Κομβική τοποθεσία για εξερευνήσεις στην Τήνο, κοντά σε αξιοπρεπέστατη παραλία για γρήγορες βουτιές, αρκούντως καθαρός χώρος, βασικές αλλά λειτουργικές παροχές, καθώς και ακριβέστατες - βοηθητικότατες συμβουλές για το τί να κάνουμε και τί να αποφύγουμε σε εκδρομές, φαγητό και θάλασσα. Ο οικοδεσπότης και η σύζυγός του μας έκαναν να αισθανθούμε άνετα και φιλόξενα, όπως στις αυθεντικές, πρώτες εποχές του airbnb, που το εισόδημα ήταν δευτερεύον και η ανθρώπινη επαφή σημαντικότερη, ενώ μας διευκόλυναν και με τη φύλαξη των πραγμάτων μας μετά το check out. Το μόνο "πρόβλημα" που συναντήσαμε ήταν το άπλετο φως που μπαίνει το πρωί στο σπίτι. Εμένα δε με ενόχλησε γιατί ταξιδεύω από μικρός τακτικά και έχω πάντα μία μάσκα ύπνου μαζί μου, αλλά αν έχετε συνηθίσει το σκοτάδι στον ύπνο, καλό είναι να έχετε κι εσείς μία. Συνολικά, θα πρότεινα ανεπιφύλακτα το συγκεκριμένο κατάλυμα σε οικογένειες και παρέες μέχρι 3 άτομα (υπάρχει ένα διπλό και ένα μονό κρεβάτι στο χώρο) και στην περίπτωση που επισκεφθώ πάλι την Τήνο, θα αναζητήσω πρωτίστως αυτό!